Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за изменение на Закона за измерванията

(Обн., ДВ, бр. 46 от 2002 г.; изм. и доп., бр. 88, 95 и 99 от 2005 г., бр. 36 от 2008 г., бр. 82 от 2009 г., бр. 39 от 2011 г., бр. 38 и 77 от 2012 г., бр. 15 и 66 от 2013 г., бр. 98 от 2014 г., бр. 14 от 2015 г. и бр. 58 от 2017 г.)

§ 1. В глава шеста, в наименованието на раздел III думите „и уведомяване от лицата, които произвеждат или внасят предварително опаковани продукти“ се заличават.
§ 2. В чл. 67 се правят следните изменения:
1. В ал. 1  думите „или внасят“ се заличават.
2. В ал. 2:
а) в т. 1 думите „и видът на дейността, която извършва – производство или внос“ се заличават;
б) в т. 3 думите „или внася“ се заличават.
3. В ал. 3 думите „а вносителят – графично изображение на поставения от производителя на бутилката идентификационен знак“ се заличават.
§ 3. Член 69 се отменя.
§ 4. В чл. 90 думите „или вносител“ се заличават.

Законът е приет от 44-ото Народно събрание на ……………..…... 2017 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Димитър Главчев)

М  О  Т  И  В  И

към проекта на Закон за изменение на Закона за измерванията

Предлаганият проект на Закон за изменение на Закона за измерванията е част от пакета законопроекти, чиято цел е да приеме мерки за намаляване на административната тежест върху гражданите и бизнеса чрез намаляване на броя на регулаторните режими.
С предлаганите промени в чл. 67 от Закона за измерванията се предвижда частична отмяна на режима за одобряване на идентификационните знаци на лицата, които произвеждат или внасят бутилки. Този режим е неприложим за вносителите на бутилки и е в противоречие с хармонизираното европейско законодателство в тази област. Необходимо е режимът да остане само за производителите на бутилки и да отпадне за вносителите.
С предлаганите промени се отменя уведомителният режим по чл. 69 от действащия Закон за измерванията за дейността на лицата, които произвеждат или внасят предварително опаковани продукти. Резултатите от осъществявания от Държавната агенция за метрологичен и технически надзор (ДАМТН) контрол на предварително опаковани продукти показват, че режимът вече е постигнал целта си за регулиране на обществените отношения в тази област и не е необходим. Производителите и вносителите на предварително опаковани продукти могат лесно да бъдат установени, тъй като задължително са обозначени върху продукта и често регистри за тях се водят в други ведомства. Освен това е налице голяма динамика на фирмите, които произвеждат или внасят предварително опаковани продукти, както и динамика в продуктовата им гама, а непрекъснатото уведомяване на ДАМТН за промените не оказва влияние върху контрола на тези продукти.

ЗА МИНИСТЪР-ПРЕДСЕДАТЕЛ:

							(Томислав Дончев)

Р е п у б л и к а   б ъ л г а р и я
МИНИСТЕРСКИ СЪВЕТ

№……….………………….		
……………………. 2017 г.	ДО

ПРЕДСЕДАТЕЛЯ НА 
НАРОДНОТО СЪБРАНИЕ

г-н ДИМИТЪР ГЛАВЧЕВ

УВАЖАЕМИ ГОСПОДИН ГЛАВЧЕВ,

На основание чл. 87, ал. 1 от Конституцията на Република България изпращам Ви одобрения с Решение ................... на Министерския съвет от 2017 г. проект на Закон за изменение на Закона за измерванията.

Приложения: 
1. Мотиви към проекта на Закон за изменение на Закона за измерванията.
2. Частична предварителна оценка на въздействието.
3. Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.
4. Справка за постъпилите предложения от обществените консултации.

ЗА МИНИСТЪР-ПРЕДСЕДАТЕЛ:

							(Томислав Дончев)